**Zápisnica zo zasadnutia Vedeckej rady Ústavu slovenskej literatúry SAV, v. v. i., ktoré sa konalo dňa 13. 3. 2023 od 13:00 hod.**

Zasadnutie sa uskutočnilo online formou cez platformu Zoom.

**Prítomní členovia Vedeckej rady:** Vladimír Barborík, Martin Golema, Jana Piroščáková, Ľubica Schmarcová (predsedníčka VR), Miroslava Vallová

**Program:**

1. Otvorenie

2. Schválenie programu zasadnutia

3. Prerokovanie Štatútu komisie pre hodnotenie pracovníkov

4. Nominovanie zástupcov VR do komisie pre hodnotenie pracovníkov

5. Prerokovanie návrhu Správnej rady na udelenie titulu emeritnej pracovníčky Zore Pruškovej

6. Rôzne

**K bodu 1:**

Predsedníčka Vedeckej rady Ústavu slovenskej literatúry SAV, v. v. i. (ďalej „VR“), Ľ. Schmarcová, otvorila zasadnutie VR o 13:00.

**K bodu 2:**

Členovia VR jednohlasne odsúhlasili program rokovania.

**K bodu 3:**

Členovia a členky VR prerokovali Štatút komisie pre hodnotenie pracovníkov.

V. Barborík navrhol, aby sa článok II doplnil o možnosť operatívne vymedziť prípadné ďalšie oblasti práce komisie pre hodnotenie pracovníkov na základe požiadaviek vedenia inštitúcie.

M. Golema informoval, že od 1. 9. 2019 platí nová sústava študijných odborov v SR a študijné odbory vymenované v článku II už na vysokých školách zanikli (<https://www.minedu.sk/sustava-studijnych-odborov-sr/>). V budúcnosti preto bude potrebné predložený Štatút komisie pre hodnotenie pracovníkov aktualizovať.

**K bodu 4:**

Do komisie pre hodnotenie pracovníkov navrhla L. Schmarcová predsedníčku VR, interného člena VR s najvyššou vedeckou kvalifikáciou a externého člena VR s najvyššou vedeckou kvalifikáciou. Navrhnutí kandidáti V. Barborík a M. Golema nomináciu prijali a členovia a členky VR s návrhom súhlasili.

*Uznesenie č. 1:*

*VR za členov a členky komisie pre hodnotenie vedeckej činnosti pracovníkov Ústavu slovenskej literatúry SAV, v. v. i., spomedzi členov VR schválila V. Barboríka, M. Golemu a Ľ. Schmarcovú.*

*Prebehlo hlasovanie s nasledujúcim výsledkom: za – 5, proti – 0, zdržal sa – 0.*

**K bodu 5:**

VR prerokovala návrh Správnej rady na udelenie titulu emeritnej pracovníčky Zore Pruškovej. Členovia VR s týmto návrhom jednohlasne súhlasili a odporúčajú udeliť Zore Pruškovej titul emeritnej pracovníčky.

*Uznesenie č. 2:*

*VR odsúhlasila návrh na udelenie titulu emeritnej pracovníčky Zore Pruškovej.*

*Prebehlo hlasovanie s nasledujúcim výsledkom: za – 5, proti – 0, zdržal sa – 0.*

**K bodu 6:**

Informácia o budúcom programe:

* prerokovanie interných organizačných dokumentov VR,
* prerokovanie návrhov VEGA projektov,
* členovia VR sa dohodli na najbližšom zasadnutí 11. 4. 2023.

V Bratislave 13. 3. 2023

Zapísala: Jana Piroščáková

Overila: Ľubica Schmarcová

Mgr. Ľubica Schmarcová

predsedníčka Vedeckej rady

Ústavu slovenskej literatúry, v. v. i.